**Гірт Годвінсан** (стар.-англ.: Gyrð; англ.: Gyrth; каля 1032 — 14 кастрычніка 1066) — англасаксонскі арыстакрат, эрл Усходняй Англіі (з 1055 г.) прадстаўнік дому Годвіна і малодшы брат караля Гаральда II, актыўны ўдзельнік абароны Англіі ад нармандскіх заваёўнікаў.

Біяграфія
---------

Смерць Гірта і Леафвіна Годвінсанаў. Фрагмент габелена з Баё
Гірт быў чацвёртым сынам Годвіна, усемагутнага эрла Уэсэкса. Калі ў 1051 г. англійскі кароль Эдуард Спаведнік дамогся падзення Годвіна і яго эміграцыі, разам з бацькам і старэйшым братам Свенам Гірт адправіўся ў Фландрыю. У наступным годзе Годвін сабраў невялікі флот і разам са сваімі дзецьмі атакаваў паўднёвае ўзбярэжжа Англіі. Кароль быў вымушаны падпарадкавацца і вярнуць Годвіну яго ўладання і месца пры двары.

Пасля смерці Годвіна ў 1053 г. старэйшы сын Гаральд атрымаў у спадчыну тытул эрла Уэсэкса, а Гірту праз два гады было перададзена былое эрлства Гаральда, якое ўключала Усходнюю Англію, Кембрыджшыр і Оксфардшыр. Разам з рэгіёнамі, размешчанымі пад кантролем іншых братоў, дом Годвіна кіраваў практычна ўсёй тэрыторыяй Англіі, за выключэннем заходняй часткі Сярэдняй Англіі (Мерсія). Уплыў Гірта яшчэ больш узмацніўся з узыходжаннем напачатку 1066 г. яго брата Гаральда на англійскі прастол.

Паводле сведчанняў Вільяма Мальмсберыйскага, у сярэдзіне 1066 г. Гірт выступіў супраць асабістага ўдзелу караля Гаральда ў вайне з Вільгельмам, герцагам Нармандыі, у сувязі з тым, што Гаральд да ўзыходжання на прастол даў клятву вернасці Вільгельму і абяцаў падтрымаць яго кандыдатуру на англійскую карону. Гірт быў гатовы сам узначаліць англасаксонскую армію, каб не дапусціць парушэння Гаральдам сваёй клятвы. Аднак кароль праігнараваў прапанову Гірта. У бітве пры Гастынгсе 14 кастрычніка 1066 г. Гірт на чале сваёй дружыны ваяваў з нармандскімі войскамі і загінуў разам са сваімі братамі Гаральдам і Леафвінам.

Зноскі
------

1. 1 2  *Lundy D. R.* The Peerage<a href='https://wikidata.org/wiki/Track:Q67129259'></a><a href='https://wikidata.org/wiki/Track:Q21401824'></a>
2. 1 2  Kindred Britain<a href='https://wikidata.org/wiki/Track:Q75653886'></a>
3. ↑  De Vries, K. The Norwegian Invasion of England in 1066. 1999. ISBN 1-84383-027-2.
4. ↑  Факт прынясення Гаральдам амажа Вільгельму аспрэчваецца некаторымі гісторыкамі (гл. Stenton, F. Anglo-Saxon England. Oxford, 1973.

Літаратура
----------

* Англасаксонскі перыяд
* Stenton, F. Anglo-Saxon England. Oxford, 1973.

|  |  |  |
| --- | --- | --- |
|  Папярэднік **Эльфгар** |  **эрл Усходняй Англіі** 1057 — 1066 | Пераемнік**Ліквідавана** |
|


| ?Гірт Годвінсан — продкі |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  |  | Годвін Уэсэкскі[d] |  | Вульфнат Кілд[d] |  |  |
|  |  |  |  |  |
|  |  |  |  |  |  |  |  |
|  | Гірт Годвінсан |  |  |  |  |  |
|  |  |  |  |  |  |
|  |  |  |  |  |  |
|  |  |  | Гіта Торкельдоцір[d] |  | Торкель Стырб’ёрнсан[d] |  | Б’ёрн[d] |  |
|  |  |  |  |  |  |
|  |  |  |  |  |  |  |  |  |  |
|  |  |  |  |  |
|  |  |  |  |  |

 |

|  |  |
| --- | --- |
| ⚙️   Тэматычныя сайты | The Peerage |
| Слоўнікі і энцыклапедыі | Dictionary of National Biography · Оксфардскі біяграфічны |
| Генеалогія і некрапалістыка | WikiTree · WeRelate |